Kortin käytön turvallisuutta voi lisätä maantieteellisellä aluerajauksella (geo-blocking). Vaikka korttien käyttö on turvallista, voi korttien tiedot joskus joutua vääriin käsiin esimerkiksi tietomurron yhteydessä. Myös matkustaessa saattaa tulla vastaan tilanteita, joissa yritetään kortin väärinkäyttöä. Maarajauksen avulla korttia voi käyttää ainoastaan kortinhaltijan itse määrittämillä alueilla. Maarajauksen avulla on esimerkiksi mahdollista estää kortin tietojen käyttö muualla kuin Suomessa, jos itse oleskelee vain kotimaassa. Kortin käyttöalueen rajausvaihtoehdot ovat seuraavat: Suomi, Pohjoismaat ja Viro, Eurooppa, koko maailma. On suositeltavaa, että asetat käyttöalueeksi Suomen ja muutat rajausta tarvittaessa, esimerkiksi matkan ajaksi. Maarajaus on mahdollista asettaa kortille kätevästi itse verkkopankissa tai S-mobiilissa. Muutos astuu voimaan heti. Rajan muuttaminen on maksutonta.
Katso video: Näin muutat kortin turvarajoja